Hjartamömmurnar eru hópur kvenna sem saman og í sitthvoru lagi fara út að hlaupa eða hreyfa sig . Hjartamömmurnar eiga það sameiginlegt að eiga börn sem eru hjartveik en félagsskapurinn varð til innan Neistans , styrktarfélags hjartveikra barna . Hlaupahópurinn hefur m.a. látið til sín taka í Reykjavíkurmaraþoninu og safnað þar fyrir Neistann sem og að standa fyrir fleiri fjáröflunum . Blaðamaður hlaup.is hitti Hjartamömmuna Jónínu Sigríði Grímsdóttur sem samþykkti að leiða lesendur hlaup.is í allan sannleika um þennan skemmtilega félagsskap . Þess má geta Hjartamömmurnar eru öflugar á samfélagsmiðlum , eru með Facebooksíðu , Instagram og Snapchat allt undir nafninu Hjartamommur . Hvað eru margir meðlimir og hvernig hefur fjöldinn þróast á undanförnum árum ? Þegar við stofnuðum hópinn voru einungis nokkrar mömmur að hlaupa í sitthvoru horni . Það var svo eftir að Facebook hópurinn var stofnaður fyrir Reykjavíkurmaraþonið 2015 sem hópurinn stækkaði . Í dag eru 37 meðlimir í hópnum . Eru margar þaulreyndar eða eru þið af öllum getustigum ? Meðlimir eru allt hjartamömmur sem hafa mismunandi bakgrunn , sumar vanar hlaupum en aðrar að stíga sín fyrstu skref . Allar hafa þó sama markmið að æfa sig og taka þátt í Reykjarvíkurmaraþoninu í ágúst til að safna áheitum sem renna til Styrktarsjóð Neistans , styrktarfélags hjartveikra barna . Þetta hlaup er ein af stærri fjáröflunum félagsins og því er rosalega gaman að sjá hversu margar hjartamömmur ætla að taka þátt . Eru Hjartamömmurnar með skipulagðar æfingar ? Oftast erum við að hlaupa einar , hver í sinni rækt eða sínu nærumhverfi . Þegar vora tekur erum við með skipulögð hlaup þar sem við hittumst t.d. Elliðaárdalnum , á Ægissíðunni , í Laugardalnum eða bara þar sem við finnum góða hlaupaleið . Einnig hef ég heyrt af því að hjartafjölskyldur á leið í sumarbústað stoppi nokkrum kílómetrum áður en komið er á leiðarenda og hjartamamman hleypur síðasta spölinn . Hvað með félagslíf , er mikið um atburði utan æfinga ? Hlaupahópurinn Hjartamömmur er sprottin út frá félagsstarfi innan Neistans sem heitir Hjartamömmur . Í þeim hóp eru mánaðarlegir hittingar þar sem allar koma með eitthvað til að narta í og svo er mikið spjallað . Einmitt á slíkum hittingi varð Hlaupahópurinn Hjartamömmur til . Margar okkar reyna að taka þátt í sem flestum skipulögðum hlaupum . Þegar við tökum þátt þá erum við alltaf í bolum sem eru merktir Neistanum og á bakinu erum við með nöfn hjartabarnanna okkar . Takið þið á móti nýliðum ? Við tökum svo sannarlega á móti nýliðum . Stundum eru það nýbakaðar hjartamömmur , stundum fá þær sem hafa verið lengi í félaginu skyndilega hlaupabakteríuna og koma með að hlaupa . Hversu mikilvægt er fyrir Hjartamömmur eins og ykkur að komast út að hlaupa öðru hvoru ? Við erum allar mæður barna sem fæddust með meðfædda hjartagalla . Það skiptir okkur ótrúlega miklu máli að komast út að hlaupa öðru hvoru . Ef við förum saman náum við að „ pústa " um lífið og tilveruna , hlaupin hreinsa hugann og maður mætir ferskur í næsta slag ef svo á við . Ef heilsan er ekki til staðar andlega eða líkamlega er erfitt að standa sterkur við hliðina á hjartabarninu sínu og sinna öllu sem þarf að sinna , hvort sem það eru yfirvofandi aðgerðir eða bara þetta yndislega hversdagslega líf . Fyrir mig persónulega sem á tveggja ára hjartastrák hefur það mikil jákvæð andleg áhrif að komast út að hlaupa . Ég er sterkari fyrir hann , fjölskylduna og lífið almennt . Hefði aldrei trúað því hversu ótrúlega góð áhrif hlaup og hreyfing þegar maður heldur að tankurinn sé alveg búinn . Eitthvað að lokum ? Við erum flottur hópur af flottum mömmum sem eru að hlaupa saman og í sitthvoru lagi en samt allar með sama markmið . Að gera þetta fyrir börnin okkar og okkur því hlaupin og félagsskapurinn gerir okkur svo ótrúlega gott . 1. febrúar fór af stað átak hjá okkur . Sextán Hjartamömmur skiptu sér í fjögur lið og eru nú búin að keppast um hver nær flestum kílómetrum á sex vikum . Átakið klárast núna 15 mars . Við erum búnar að safna mörgum góðum bakhjörlum sem ætla að styrkja okkur og kaupa af okkur þá kílómetra sem við hlaupum . Sá peningur sem við söfnum mun fara í að uppfæra heimasíðu Neistans , www.neistinn.is . Rétt er að minna á að hægt er að styrkja Neistann beint með framlögum Reikningur : 0133-26-11755 Kennitala : 490695-2309 Einnig er hægt að styðja við átak Hjartamæðranna sem eru safna peningum til að koma nýrri heimasíðu Neistans á laggirnar . Upphæðin sem Hjartamömmurnar munu safna verður afhent Neistanum á árshátíð félagsins þann 9. apríl næstkomandi . Reikningur : 545-14-407831 Kennitala : 281086-6349 .